А праз год мама бачыць: з сына будзе толк. Гармоніка мне ўжо было замала. Патрэбен быў баян. Новы баян каштаваў 120 рублёў, а пенсія ў бацькі была 48 рублёў. Дзякуй богу, сусед падказаў узяць уцэнены баян за 60 рублёў, ён сам яго і настроіў… Так я пачаў іграць па нотах на сур’ёзным дарослым інструменце. Пры паступленні ў музычную школу сыграў вельмі складаны твор — загадчык аддзялення Тамара Аляксееўна Бойчанка адразу забрала мяне да сябе.